en en ceb de de cy cy cy cy la cy cy cy cy fa cy cy de cy cy pl en en en en en cy cy cy cy cy cy cy cy cy cy de cy cy de cy cy en ca cy cy cy cy
Snowdonia Attractions | Llwybr Arfordir
Rydym wedi hen arfer â chroesawu cerddwyr i Gymru!
Mae gennym lwybrau cerdded o bob lliw a llun: garw a llyfn, hir a byr, hawdd a blinedig. Mae gennym lwybrau mwyn ger llynnoedd a fforestydd, llwybrau i gopa’r Wyddfa a heriau difrifol i’r cerddwyr brwdfrydig a dewr.
Fodd bynnag, nid mynyddoedd yw’r cyfan - mae’r cyfleoedd cerdded arfordirol wedi gwella yn ddiweddar wrth i Lwybr Arfordir Cymru agor - y cyntaf o’i math yn y byd. Mae maint a gwychder y Llwybr yn ei wneud yn wahanol i unrhyw un arall yn y byd, a p’un ai ydych chi’n awyddus i roi cynnig ar wneud y pellter cyfan fel yr her dygnwch eithaf, neu os ydych chi dim ond eisiau cerdded yn hamddenol yng nghefn gwlad, peidiwch â cholli’r llwybr godidog hwn a’i arfordir.
Un o’r pethau gorau am y llwybr yw y gellir ei fwynhau mewn darnau bychain os hoffech chi edmygu’r golygfeydd heb fentro’r her. Mae gan arfordir Cymru lawer o amrywiaeth ac mae wir yn cynnig rhywbeth i bawb. O lwybrau ar y clogwyni i grwydro morydol, pentrefi pysgota hardd i ddinasoedd bywiog, etifeddiaeth ddiwydiannol i gestyll anorchfygol, traethau gwyntog diffaith i lannau môr prysur. Ar hyd y ffordd mae 41 traeth, 18 castell, a 12 gwarchodfa natur, heb anghofio’r atyniadau a gweithgareddau niferus.
Mae’r Llwybr yn eich tywys drwy dirwedd Cymru, yn ogystal â’ch arwain drwy ei hetifeddiaeth a’i chymunedau.
Am ragor o wybodaeth a mapiau a chyfleusterau, ewch i wefan Llwybr Arfordir Cymru.
Tanysgrifiwch i’n rhestr gohebiaeth i dderbyn cynigion, newyddion, diweddariadau a mwy!
© Hawlfraint Atyniadau Eryri. Cedwir Pob Hawl. Gwefan gan Delwedd.
Diolch i Croeso Cymru am rai o’r lluniau ar y wefan hon.